**Personalista - mzdár**

Východoslovenské múzeum v Košiciach (VSM) vyhlasuje výberové konanie na pracovné miesto: personalista - mzdár.

**1. Pracovná náplň:**

* komplexné zabezpečovanie personálnej agendy VSM (s počtom zamestnancov nad 50),
* komplexné spracovávanie miezd VSM,
* spolupráca pri tvorbe vnútorných predpisov a smerníc najmä pracovného poriadku, organizačného poriadku a kolektívnej zmluvy.

**2. Minimálne kvalifikačné predpoklady:**

* minimálne stredoškolské vzdelanie s maturitou.

**3. Ďalšie kritéria a požiadavky:**

* splnenie predpokladov na výkon práce vo verejnom záujme – bezúhonnosť a spôsobilosť na právne úkony v plnom rozsahu,
* ovládanie právnych predpisov v oblasti pracovného práva a mzdového účtovníctva,
* min. 5 ročná odborná prax,
* znalosť práce s PC na úrovni pokročilý,
* ovládanie min. 1 mzdového softvéru; program WinPam (Ives) – výhodou,
* logické a analytické myslenie, zodpovednosť, precíznosť, schopnosť spätnej kontroly svojej práce, flexibilita, chuť učiť sa nové veci.

**4. Platové podmienky:**

* funkčný plat zamestnanca v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**5. Požadované doklady:**

* žiadosť o zaradenie do výberového konania,
* profesijný životopis v štruktúrovanom formáte so zameraním na popis praxe v personálnej a mzdovej oblasti,
* doklad o najvyššom dosiahnutom vzdelaní,
* výpis z registra trestov nie starší ako 3 mesiace,
* písomný súhlas uchádzača so spracovaním osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

**6. Termín nástupu**: apríl / máj 2024, alebo dohodou.

**7. Pracovný pomer bude uzatvorený**: na dobu určitú (1 rok) s predpokladom pokračovania pracovného pomeru; pracovný čas: 37,5 hodín týždenne.

**8. Stručný opis spôsobu konania výberového konania:**

* Výberové konanie bude pozostávať z prezentácie uchádzača a jeho odbornej praxe a overenia znalostí a praktických skúsenosti z oblasti personalistiky a miezd aplikáciou zákona č. 311/2001 Z.z., zákona č. 552/2003 Z.z., zákona č. 553/2003 a základných právnych predpisov upravujúcich mzdovú oblasť.

**9. Žiadosť o zaradenie do výberového konania a požadované doklady je potrebné zaslať:**

* v termíne do: **01.03.2024**, a to:
* poštou na adresu: Východoslovenské múzeum v Košiciach, Námestie maratónu mieru 2, Košice,
* osobne doručiť na sekretariát riaditeľa VSM, Námestie maratónu mieru 2, Košice,
* emailom na adresu: info@vsmuzeum.sk
* na obálku / do predmetu emailovej správy je potrebné uviesť text „Výberové konanie – „personalista-mzdár“.

**10.** O termíne a mieste uskutočnenia osobného pohovoru budú uchádzači informovaní.

**11.** VSM si vyhradzuje právo nepozvať na osobný pohovor uchádzačov, ktorí nespĺňajú všetky vyššie uvedené kritéria a požiadavky alebo nedoručia vyššie uvedeným spôsobom a v termíne požadované doklady.

**12.** Informácie o spracúvaní osobných údajov podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov sú zverejnené na webovom sídle prevádzkovateľa www.vsmuzeum.sk.